
2η ΜΠΙΕΝΑΛΕ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ

Παράλληλο Πρόγραμμα

«e-MobiLArt»  

Έκθεση του European Mobile Lab for Interactive Media Artists
Διάρκεια: 20 Μαΐου – 10 Ιουνίου
Χώρος: Αποθήκη Β1, Λιμάνι Θεσσαλονίκης

Εγκαίνια: Τετάρτη 20 Μαΐου, 20:00, Αποθήκη Β1, Λιμάνι Θεσσαλονίκης 
Έντεκα συμμετοχικά και διαδραστικά έργα ψηφιακής τέχνης παρουσιάζονται στο πλαίσιο του European Mobile Lab for interactive media Artists (e-MobiLArt), έργου χρηματοδοτούμενου από την Ε.Ε. που συντονίζεται από το Εργαστήριο Νέων Τεχνολογιών του Τμήματος Επικοινωνίας και Μέσων Μαζικής Ενημέρωσης του Εθνικού και Καποδιστριακού Πανεπιστημίου Αθηνών .  

Στόχος του είναι η προώθηση της κινητικότητας και της δημιουργικής συνεργασίας καλλιτεχνών και επιστημόνων, κυρίως από χώρες της Ε.Ε., αλλά και από τρίτες χώρες, για την δημιουργία διαδραστικών έργων τέχνης και εγκαταστάσεων. Πιο συγκεκριμένα, κατά τη διάρκεια του διετούς ευρωπαϊκού έργου e-MobiLArt, το Πανεπιστήμιο Αθηνών, το Πανεπιστήμιο της Λαπωνίας και το  Πανεπιστήμιο Εφαρμοσμένων Τεχνών της Βιέννης διοργάνωσαν τρία καλλιτεχνικά εργαστήρια (workshops) στην Αθήνα (Ελλάδα, Ιούνιος 2008), στο Ροβανιέμι (Φιλανδία, Αύγουστος 2008) και στη Βιέννη (Αυστρία, Φεβρουάριος 2009) αντιστοίχως. Στα καλλιτεχνικά αυτά εργαστήρια έγιναν εισηγήσεις από θεωρητικούς ή καλλιτέχνες που έχουν να επιδείξουν σημαντικό έργο στο συγκεκριμένο καλλιτεχνικό χώρο, καθώς και παρουσιάσεις που αφορούν στην χρήση και στον προγραμματισμό εξειδικευμένου τεχνολογικού εξοπλισμού και λογισμικού. Κυρίως όμως, προωθήθηκε ο σχηματισμός ομάδων ανάμεσα στους καλλιτέχνες και υποστηρίχθηκε από τους διοργανωτές η μεταξύ τους συνεργασία τόσο κατά τη διάρκεια των εργαστηρίων όσο και στα ενδιάμεσα μεταξύ αυτών χρονικά διαστήματα, μέσω ειδικής πλατφόρμας on-line επικοινωνίας και συνεργασίας που υλοποιήθηκε από το Εργαστήριο Νέων Τεχνολογιών. Τα έργα που προέκυψαν εκτίθενται αρχικά στη 2η Μπιενάλε Σύγχρονης Τέχνης Θεσσαλονίκης και το Σεπτέμβριο του 2009 θα ταξιδέψουν στην γκαλερί της Ακαδημίας Καλών Τεχνών του Κατοβίτσε της Πολωνίας. 

Οι επισκέπτες της έκθεσης θα έχουν την ευκαιρία να δουν ψηφιακά αλληλεπιδραστικά έργα, κυρίως εγκαταστάσεις, που αξιοποιούν τις δυνατότητες νέων μέσων και εξελιγμένων τεχνολογιών, όπως πχ. αλληλεπιδραστικών γραφικών, ήχου και βίντεο, «πανταχού παρόντων» υπολογιστών (ubiquitous computing), κινητής τηλεφωνίας και μέσων εντοπισμού (locative media). Δημιουργοί τους είναι 33 καταξιωμένοι καλλιτέχνες οι οποίοι προέρχονται κυρίως από χώρες τις Ε.Ε., αλλά και από την Αμερική, τον Καναδά, την Αυστραλία και τη Βραζιλία και οι οποίοι έχουν σημαντική εκθεσιακή παρουσία και πορεία στον διεθνή εικαστικό χώρο και συγκεκριμένα στο πεδίο της σύγκλισης των τεχνών με την τεχνολογία. Ενδεικτικά αναφέρονται οι: Martin Reiser, Margarete Jahrmann, Nigel Johnson, Petra Gemeinboeck, Saoirse Higgins, Linda Dement, Pia Tikka, και Lucy Hg. Σύμβουλοι επιμελήτριες της έκθεσης είναι οι: Nina Czedledy, Annick Bureaud και Χριστιάνα Γαλανοπούλου.

Η πορεία και το καλλιτεχνικό αποτέλεσμα του e-MobiLArt που παρουσιάζεται στην έκθεση αποτελούν αφορμή για διημερίδα που διοργανώνεται παράλληλα με την έκθεση στις 21 και 22 Μαΐου στην Αποθήκη Γ (αίθουσα σεμιναρίων) στο λιμάνι Θεσσαλονίκης  Κατά τη διάρκεια της διημερίδας θα γίνει μία σύντομη παρουσίαση του έργου και των βασικών δραστηριοτήτων που περιελάμβανε και θα δοθεί βήμα στις ομάδες καλλιτεχνών να μιλήσουν για την εμπειρία της συνεργασίας τους καθώς και για τα έργα που δημιούργησαν. Προσκεκλημένος ομιλητής στη διημερίδα είναι ο Roger Malina (αστροφυσικός και εκδότης του LEONARDO, του πιο σημαντικού περιοδικού για την τέχνη την επιστήμη και την τεχνολογία που εκδίδεται από το MIT Press), η Claudine Dussolier (διευθύντρια του πολιτιστικού οργανισμού ZINC, Μασσαλία), ο Ekmel Ertan (καλλιτεχνικός διευθυντής του φεστιβάλ AMBER, Κωνσταντινούπολη) και η δημιουργική ομάδα NeMe (Κύπρος).

Στο πλαίσιο της παρουσίασης της έκθεσης θα λάβουν επίσης χώρα στον εξωτερικό χώρο της Αποθήκης Β1 στο λιμάνι,

· η performance με τίτλο "Miasma: A Vienna Underground/Third Woman Performance", της Anna Dumitriu σε συνεργασία με τοπικούς performers και με τους B. Rostho και C. Harmey, το βράδυ των εγκαινίων 20/5/2009 και
·  το συμμετοχικό παιχνίδι με χρήση κινητών τηλεφώνων με τίτλο “The Third Woman”.

Στο έργο e-MobiLArt συμμετέχουν ως εταίροι το Πανεπιστήμιο Εφαρμοσμένων Τεχνών της Βιέννης στην Αυστρία και το Πανεπιστήμιο της Λαπωνίας στη Φιλανδία. Συνεργαζόμενοι φορείς του έργου είναι το Leonardo/OLATS της Γαλλίας, το Κρατικό Μουσείο Σύγχρονης Τέχνης στη Θεσσαλονίκη, η Ακαδημία Καλών Τεχνών του Κατοβίτσε της Πολωνίας, το Group Haute Ecole ICHEC Saint Louis στο Βέλγιο, και οι εταιρίες λογισμικού Cycling 74 (Η.Π.Α.) και υλικού I-CubeX (Καναδάς). Το πρόγραμμα αυτό υλοποιείται με την συγχρηματοδότηση της Ευρωπαϊκής Ένωσης μέσω του προγράμματος CULTURE 2007-13. 

Συμμετέχοντες καλλιτέχνες:

Duke Albada (Αυστραλία)

Kelly Andres (Καναδάς)

Nurit Bar-Shai (ΗΠΑ/Ισραήλ)

Alexandra Berlinger (Αυστρία)

Julia Carboneras Girgas (Ισπανία)

Nina Czedledy  (Καναδάς)

Marguerite Charmante (Ελβετία)

Linda Dement (Αυστραλία)

Anna Dumitriu (Αγγλία)

Wolfgang Fiel (Αυστρία)

Etienne de France (Γαλλία)

Petra Gemeinboeck (Αυστραλία)

Cliona Harmey (Ιρλανδία)

Lucy Hg (ΗΠΑ)

Saoirse Higgins (Αγγλία)

John Holder (Αγγλία)

Nigel Johnson (Αγγλία)

Veroniki Korakidou  (Ελλάδα)

Maria Lalou (Ελλάδα)

Dave Lawrence (Αγγλία)

Christine Mackey (Ιρλανδία)

Evdoxia Christina Malisianou (Ελλάδα)

Brigitte Prinzgrau (Αυστρία)

Sally Pryor (Αυστραλία)

Eleni Panouklia (Ελλάδα)

Martin Rieser (Αγγλία)

Tobias Rosenberger (Γερμανία)

Barry Roshto (Γερμανία)

Bettina Schuelke 

Nita Tandon (Αυστρία)

Antti Tenetz (Φιλανδία)

Pia Tikka (Φιλανδία)

Marion Traenkle (Ολλανδία)

Fernando Daniel Velazquez (Βραζιλία)

Lorraine Walsh (ΗΠΑ)

Nina Yankowitz (ΗΠΑ)
Επιτροπή συμβούλων-επιμελητών: Annick Bureaud, Nina Czegledy, Christiana Galanopoulou
Επίτιμο μέλος επιτροπής: Roger Malina
Συντονισμός: Εργαστήριο Νέων Τεχνολογιών, Τμήμα Επικοινωνίας και ΜΜΕ, Πανεπιστήμιο Αθηνών 
Για περισσότερες πληροφορίες για το έργο e-MobiLArt  μπορείτε να επισκεφτείτε το website:  http://www.media.uoa.gr/emobilart 

ή να επικοινωνήσετε με τους διοργανωτές: emobilart@gmail.com 

Χορηγοί και υποστηρικτές της 2ης Μπιενάλε Σύγχρονης Τέχνης Θεσσαλονίκης 

INFO

ΥΠΟΥΡΓΕΙΟ ΠΟΛΙΤΙΣΜΟΥ

ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ

Κολοκοτρώνη 21, Σταυρούπολη 56430, Θεσσαλονίκη

Τ: 2310 589140-1 & 3, F: 2310 600123

www.thessalonikibiennale.gr / info@thessalonikibiennale.gr 

www.greekstatemuseum.com / info@greekstatemuseum.com 

Γραφείο Τύπου Κ.Μ.Σ.Τ. & Κ.Σ.Τ.Θ.
Γιώτα Σωτηροπούλου

κιν. 6972336261

Τ.2310546683, Φ.2310593271

press@greekstatemuseum.com

